CELEX: C2005/229/27
Language: hu
Date: 2005-09-17 00:00:00
Title: Az Elsőfokú Bíróság ítélete 2005. július 13. a T-40/03. sz. Julián Murúa Entrena kontra Belső Piaci Harmonizációs Hivatal (védjegyek és formatervezési minták) (OHIM) ügyben (Közösségi védjegy – A „Julián Murúa Entrena” szóbeli elemet magában foglaló ábrás közösségi védjegybejelentési kérelem – A „MURÚA” spanyol és nemzetközi szóvédjegy jogosultjának felszólalása – A lajstromozás elutasítása – Viszonylagos kizáró ok – A 40/94/EK rendelet 8. cikke (1) bekezdésének b) pontja – Vezetéknév)

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/14
            
         
      AZ ELSŐFOKÚ BÍRÓSÁG ÍTÉLETE
   
   2005. július 13.
   a T-40/03. sz. Julián Murúa Entrena kontra Belső Piaci Harmonizációs Hivatal (védjegyek és formatervezési minták) (OHIM) ügyben (1)
   
   (Közösségi védjegy - A „Julián Murúa Entrena” szóbeli elemet magában foglaló ábrás közösségi védjegybejelentési kérelem - A „MURÚA” spanyol és nemzetközi szóvédjegy jogosultjának felszólalása - A lajstromozás elutasítása - Viszonylagos kizáró ok - A 40/94/EK rendelet 8. cikke (1) bekezdésének b) pontja - Vezetéknév)
   (2005/C 229/27)
   Az eljárás nyelve: spanyol
   A T-40/03. sz. Julián Murúa Entrena (lakóhelye: Elciego [Spanyolország], képviseli: I. Temiño Ceniceros ügyvéd) kontra Belső Piaci Harmonizációs Hivatal (védjegyek és formatervezési minták) (OHIM) (meghatalmazott: I. de Medrano Caballero és G. Schneider) ügyben, másik fél az OHIM fellebbezési tanácsa előtti eljárásban, beavatkozó az Elsőfokú Bíróság előtt: a Bodegas Murúa, SA, az OHIM második fellebbezési tanácsának (az R 599/1999-2. sz. ügyben) a Bodegas Murúa, SA és Julián Murúa Entrena közötti felszólalási eljárásban 2002. december 9-én hozott határozata ellen benyújtott kereset tárgyában, az Elsőfokú Bíróság (negyedik tanács), tagjai: H. Legal elnök, P. Mengozzi és I. Wieszniewska-Białecka bírák; hivatalvezető: J. Palacio González főtanácsos, 2005. július 13-án meghozta ítéletét, amelynek rendelkező része a következő:
   
               1)
            
            
               A keresetet elutasítja.
            
         
               2)
            
            
               A felperest kötelezi a költségek viselésére.
            
         
      (1)  HL C 101., 2003.4.26.